कोटा. करणी नगर इलाके में कुछ लोगों ने पुराने विवाद को लेकर एक घर में शनिवार आधी रात को घुसकर मारपीट और लूटपाट कर दी। दोनों पक्षों ने कुन्हाड़ी थाने में परिवाद दिया है। मामले में पुलिस ने एक महिला को हिरासत में लिया है। पुलिस मामले की जांच कर रही है।
एएसआई चद्रभान ने बताया कि नांता के करणी नगर में राजेश कंवर पत्नी डूंगर सिंह और चंद्रकला पत्नी जगदीश रैगर दो परिवार रहते हैं। दोनों परिवारों में पिछले कुछ महीनों से आपसी विवाद है। चंद्रकला ने रविवार को परिवाद दिया है।
इसमें कहा है कि राजेश कंवर ने कुछ लोगों के साथ रात करीब 2 बजे उसके घर में जबरन घुसकर उनके साथ मारपीट कर दी। उन्होंने घर के गेट तोड़कर लाठियों से फ्रिज, टीवी, बाइक सहित अन्य सामान तोड़ दिया। वहीं, राजेश कंवर ने भी एक परिवाद देकर कहा है कि चंद्रकला सहित अन्य ने घर में घुसकर सामान तोड़ दिया। पुलिस दोनों के परिवाद पर जांच कर रही है।
hin_Deva hin_Deva hin_Deva